turjo4nis/wikipedia-bn-dump-20250701 huggingface dataset:
দ্য কনসার্ট ফর বাংলাদেশ (চলচ্চিত্র)

দ্য কনসার্ট ফর বাংলাদেশ হল ১৯৭২ সালে মুক্তিপ্রাপ্ত সল সুইমার পরিচালিত একটি চলচ্চিত্র। বাংলাদেশের স্বাধীনতা যুদ্ধের আন্তর্জাতিক সচেতনতা এবং শরণার্থীদের জন্য তহবিল ত্রাণ প্রচেষ্টা বাড়াতে ১৯৭১ সালের ১ আগস্ট নিউ ইয়র্কের ম্যাডিসন স্কয়ার গার্ডেনে অনুষ্ঠিত জর্জ হ্যারিসন এবং রবি শঙ্কর আয়োজিত দুটি বেনেফির কনসার্টের ঘটনাকে ভিত্তি করে চলচ্চিত্রটি নির্মিত হয়। হ্যারিসন এবং শঙ্করের পারফরম্যান্স ছাড়াও চলচ্চিত্রটিতে হ্যারিসনের বিটলস ব্যান্ডের প্রাক্তন সহকর্মী রিংগো স্টার, বিলি প্রিস্টন এবং লেওন রাসেলকেও দেখা যায়। এছাড়াও এতে ছিল বব ডিলানের হেঁটে যাওয়ার দৃশ্য। সংগীতজ্ঞদের মধ্যে আলী আকবর খান, এরিক ক্ল্যাপটন, ব্যাডফিঙ্গার ব্যান্ড, ক্লস ভোরম্যান, জেস এস ডেভিস, জিম হর্ন এবং জিম কেল্টনার এতে অবদান রাখেন।

প্রাক্তন পূর্ব পাকিস্তানের জনগণের জন্য হ্যারিসনের "পায়োনিয়ারিং" অনুদান প্রকল্পের শেষ কার্যক্রম ছিল চলচ্চিত্রটি। এর আগের কার্যক্রমগুলো ছিল "বাংলা দেশ" চ্যারিটি সিঙ্গেল, ইউনিসেফ বেনিফিট কনসার্ট, এবং "জর্জ হ্যারিসন অ্যান্ড হিস ফ্রেন্ডস" নির্মিত ট্রিপল লাইভ অ্যালবাম। দ্য কনসার্ট ফর বাংলাদেশ বিটলসের অ্যাপল ফিল্মস কর্তৃক প্রযোজিত হয়। ১৯৭২ সালের বসন্তে চলচ্চিত্রটি যুক্তরাষ্ট্রে মুক্তিলাভ করে। কনসার্টটির যথাযথ ভিডিও ফুটেজের অভাবে মুক্তি দিতে কিছুটা দেরি হয়ে যায়। ২০০৫ সালে দ্য কনসার্ট ফর বাংলাদেশ রিভিজিটেড উইথ জর্জ হ্যারিসন অ্যান্ড ফ্রেন্ডস নামক নব্যনির্মিত তথ্যচিত্রটির সাথে চলচ্চিত্রটি ডিভিডিতে বের হয়। তথ্যচিত্রে ঐ অনুষ্ঠানের বেশ কয়েকজন অংশগ্রহণকারীর স্মৃতিচারণা, তখনকার ইউএন সেক্রেটারি-জেনারেল কফি আনান, ইউনিসেফ-এর ইউএস ফান্ডের সভাপতি চার্লস লিওনস এবং লাইভ এইডের প্রতিষ্ঠাতা বব গিল্ডফ প্রমুখের কাছ থেকে সংগৃহীত তথ্যও ছিল।

লাইভ অ্যালবামের মতই চলচ্চিত্রটির ডিভিডি বিক্রিত সকল অর্থ ইউনিসেফের জর্জ হ্যারিসন ফান্ডে অন্তর্ভুক্ত হয়।

টীকা

তথ্যসূত্র 

 Keith Badman, The Beatles Diary Volume 2: After the Break-Up 1970–2001, Omnibus Press (London, 2001; ).
 Harry Castleman & Walter J. Podrazik, All Together Now: The First Complete Beatles Discography 1961–1975, Ballantine Books (New York, NY, 1976; ).
 Alan Clayson, George Harrison, Sanctuary (London, 2003; ).
 The Concert for Bangladesh Revisited with George Harrison and Friends DVD, Apple Corps, 2005 (directed by Claire Ferguson; produced by Olivia Harrison, Jonathan Clyde & Jo Human).
 The Editors of Rolling Stone, Harrison, Rolling Stone Press/Simon & Schuster (New York, NY, 2002; ).
 George Harrison, I Me Mine, Chronicle Books (San Francisco, CA, 2002; ).
 Nicholas Schaffner, The Beatles Forever, McGraw-Hill (New York, NY, 1978; ).
 Bruce Spizer, The Beatles Solo on Apple Records, 498 Productions (New Orleans, LA, 2005; ).

বহিঃসংযোগ 

বাংলাদেশের স্বাধীনতা যুদ্ধ
কনসার্ট সম্পর্কিত চলচ্চিত্র
জর্জ হ্যারিসন
বব ডিলান
এরিক ক্ল্যাপটন
১৯৭২-এর চলচ্চিত্র
অ্যাপল ফিল্মস প্রযোজিত চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
বব ডিলন
নিউ ইয়র্ক শহরে ধারণকৃত চলচ্চিত্র
১৯৭০-এর দশকের ইংরেজি ভাষার চলচ্চিত্র
বেকারত্ব

বেকারত্ব একটি সামাজিক ব্যাধি অথবা সংকট। ইংরেজি আনএমপ্লোয়মেন্ট (Unemployment) শব্দটি থেকে বেকারত্ব শব্দটি এসেছে। দেশের প্রচলিত মজুরিতে মানুষের কাজ করার ইচ্ছা থাকা সত্ত্বেও যখন তাদের পর্যাপ্ত সুযোগ থাকে না, সেই পরিস্থিতিকে বেকারত্ব বলে।

আরও দেখুন
 বাংলাদেশে বেকারত্ব
 বেকারত্বের হার অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা

তথ্যসূত্র

চাকরি

বেকারত্ব
শিগেফুমি মোরি

শিগেফুমি মোরি একজন জাপানি গণিতবিদ এবং ফিল্ডস পদক বিজয়ী।

জীবনী
মোরি কিয়োটো বিশ্ববিদ্যালয় থেকে ১৯৭৩ সালে বিএ, ১৯৭৫ সালে এমএ এবং ১৯৭৮ সালে ডক্টর অব সায়েন্স অর্জন করেন। তিনি ১৯৭৫ সালে কিয়টো বিশ্ববিদ্যালয়ে অ্যাসিস্ট্যান্ট হিসেবে যোগদান করেন। তিনি ১৯৭৭ থেকে ১৯৮০ সাল পর্যন্ত হার্ভার্ড বিশ্ববিদ্যালয়ে সহকারী অধ্যাপক হিসেবে কর্মরত ছিলেন। ১৯৮০ সালে নাগোয়া বিশ্ববিদ্যালয়ে প্রভাষক হিসেবে যোগদান করেন। ১৯৮২ সালে সহযোগী অধ্যাপক এবং ১৯৮৮ সালে পূর্ণ অধ্যাপক পদে উন্নীত হন। ১৯৯০ সালে কিয়োটো বিশ্ববিদ্যালয়ে অধ্যাপক হিসেবে যোগদান করেন।

পুরস্কার ও সম্মাননা
 1983 Japan Mathematical Society Iyanaga Prize
 1984 Chunichi Culture Prize
 1988 Japan Mathematical Society Autumn Prize (with Y. Kawamata)
 1989 Inoue Science Prize
 1990 আমেরিকান ম্যাথমেটিকাল সোসাইটি কোল প্রাইজ
 1990 জাপান অ্যাকাডেমি প্রাইজ
 1990 ফিল্ডস পদক
 1990 Japanese Government Prize (Person of Cultural Merits)

তথ্যসূত্র

হার্ভার্ড বিশ্ববিদ্যালয়ের শিক্ষক
ফিল্ডস পদক বিজয়ী
কিয়োতো বিশ্ববিদ্যালয়ের প্রাক্তন শিক্ষার্থী
১৯৫১-এ জন্ম
জীবিত ব্যক্তি
রুশ বিজ্ঞান অ্যাকাডেমির বিদেশী সদস্য
কলাম্বিয়া বিশ্ববিদ্যালয়ের শিক্ষক
শিব পুরাণ

শিবপুরাণ আঠারোটি মহাপুরাণের অন্যতম এবং সংস্কৃত ভাষায় লিখিত হিন্দু ধর্মগ্রন্থ। এই পুরাণটি মূলত হিন্দু দেবতা শিব ও দেবী পার্বতীকে কেন্দ্র করে রচিত হলেও এতে অন্যান্য দেবদেবীর উল্লেখ রয়েছে। 

শিবপুরাণে ১২টি সংহিতায় এক লক্ষ শ্লোক থাকার কথা জানা যায়, তবে রোমহর্ষণকে পুরাণের জ্ঞান দেওয়ার আগে কৃষ্ণদ্বৈপায়ন ব্যাসদেব এটিকে সংক্ষিপ্ত করেন। প্রচলিত লিপিগুলির একাধিক ও বিভিন্ন সংস্করণ দেখা যায়। উল্লেখযোগ্য সংস্করণগুলোর মধ্যে দক্ষিণ ভারতে প্রচলিত সাতটি অধ্যায়, অন্যস্থলে ছয়টি অধ্যায়, দক্ষিণ এশিয়ার বাংলা অঞ্চলে প্রচলিত পূর্বখণ্ড ও উত্তরখণ্ড নামক অধ্যায়বিহীন দুটি অংশ দেখা যায়।  অধ্যায়যুক্ত দুটি সংস্করণের মধ্যে কিছু সাদৃশ্য ও কিছু বৈসাদৃশ্য বিদ্যমান। অন্যান্য হিন্দু শাস্ত্রগ্রন্থ পুরাণের ন্যায় শিবপুরাণও দীর্ঘদিন ধরে সম্পাদিত ও পুনঃপুন লিখিত হয়েছে।  ক্লাউস ক্লস্টেরমাইয়ের এর মতে সবচেয়ে পুরনো লিপিগুলো দশম-একাদশ শতকে রচিত।  বর্তমানে প্রচলিত শিবপুরাণের কিছু অধ্যায় চতুর্দশ শতকের পরবর্তীকালের রচনা বলে মনে করা হয়।
শিবপুরাণের বিষয়াবলির মধ্যে শিবসংক্রান্ত ঘটনাবলি, সৃষ্টিতত্ত্ব, পৌরাণিক উপাখ্যান, দেবদেবীর সম্পর্ক, নীতিকথা, যোগ, তীর্থস্থান, ভক্তি, নদী, ভূগোল প্রভৃতি উল্লেখযোগ্য। দ্বিতীয় সহস্রাব্দের শুরুর দিকে শিবের উপাসনা এবং ঐতিহাসিক তথ্যাবলির এক গুরুত্বপূর্ণ উৎস শিবপুরাণ। শিবপুরাণের প্রাচীনতম অংশগুলোয় অদ্বৈত বেদান্ত মতের দার্শনিক চিন্তার ছাপ পাওয়া যায় যা অনেকাংশে ভক্তির সঙ্গে সম্পর্কযুক্ত।

তথ্যসূত্র

সহায়ক পাঠ

বহিঃসংযোগ
 Surya and Nairrta on the Siva temple of Prambanan, Roy E. Jordaan (1992), pages 59–66, Brill (Puranas/Shiva texts in southeast Asia)

ধর্মগ্রন্থ
পুরাণ
হিন্দু ধর্মগ্রন্থ
শৈব ধর্মগ্রন্থ
গান বাংলা

গান বাংলা হচ্ছে বাংলাদেশের একটি ২৪/৭ এইচডি গানের চ্যানেল।  চ্যানেলটি ২০১৩ সালের ১৬ ডিসেম্বর শুরু করে। গান বাংলা টিভি বাংলা গান সম্প্রচার এবং বাঙালি সংস্কৃতি তুলে ধরে এবং বিভিন্ন দেশ ইংল্যান্ড, আমেরিকা, কানাডা, ইউরোপের কিছু অংশ এবং মধ্য প্রাচ্যে ও এটি সম্প্রচারিত হয়। চ্যানেলটি "ওয়ান মোর জিরো গ্রুপ"-এর মালিকানাধীন। এই চ্যানেল এর স্বপ্নদ্রষ্টা ও মূল মালিকানায় আবৃত্তিশিল্পী,  লেখক রবিশঙ্কর মৈত্রী। তার সাথে ছিলেন রবীন্দ্রসংগীত শিল্পী ড. এম. আমানুল্লাহ খান (চঞ্চল খান) যিনি খ্যাতিমান গবেষক ও উন্নয়ন কর্মী। আরো ছিলেন সৈয়দ আহমেদ ফারুক যিনি উনশত্তরের ছাত্রনেতা ও বীর মুক্তিযোদ্ধা।  ছিলেন সাংবাদিক বখতিয়ার সিকদার।

এক সময়ে একছত্রভাবে গানবাংলার নিয়ন্ত্রণ নেন কৌশিক হোসেন তাপস ও ফারজানা আরমান মুন্নি৷এ ঘটনায় গেল ৬ ডিসেম্বর,২০২৪ মামলা দায়ের করা হয়।

গেল ২০২৪ এর জুলাই গণঅভ্যুত্থান এর হত্যা মামলায় তাপস কারাগারে।এর আগে ২০২৪ সালের ৫ আগস্ট হাসিনা সরকারের পতন হলে বিকেল থেকে ‘‘‘গান বাংলা’’’র টিভি স্টেশনে ভাঙচুর চালিয়ে ধ্বংসস্তূপে পরিণত হয়,ফলে সম্প্রচার কার্যক্রম বন্ধ করে দেওয়া হয়।পরবর্তীতে আবারো সম্প্রচার চালু হয়।শেষ পর্যন্ত বকেয়া পরিশোধ না করায় বাংলাদেশ স্যাটেলাইট কোম্পানি লিমিটেড ‘‘‘গান বাংলা’’’স্যাটেলাইট সেবা বিচ্ছিন্ন করে সম্প্রচার কার্যক্রম ১১ ডিসেম্বর,২০২৪ থেকে সাময়িকভাবে বন্ধ করে দেওয়া হয়।

উইন্ড অফ চেঞ্জ 
গান বাংলা উইন্ড অফ চেঞ্জ সিরিজের জন্য সবচেয়ে বিখ্যাত, যেটি ২০১৬ সালে আত্মপ্রকাশ করে। এখানে স্থানীয় এবং আন্তর্জাতিক সঙ্গীতশিল্পীরা একসাথে পারফর্ম করেছে। সিরিজটিতে বাংলাদেশের বিখ্যাত শিল্পীরাও অংশ নেয়।

আরও দেখুন 
 বাংলাদেশ টেলিভিশন
 এটিএন বাংলা
 বাংলাদেশের টেলিভিশন কেন্দ্রের তালিকা

তথ্যসূত্র

বহিঃসংযোগ
অফিসিয়াল ওয়েবসাইট

বাংলা ভাষার টেলিভিশন চ্যানেল
বাংলাদেশের টেলিভিশন চ্যানেল
২০১০-এ প্রতিষ্ঠিত টেলিভিশন চ্যানেল ও স্টেশন
ঢাকার গণমাধ্যম
২০১৩-এ প্রতিষ্ঠিত টেলিভিশন চ্যানেল ও স্টেশন
২০১৩-এ বাংলাদেশে প্রতিষ্ঠিত
পেট্রাপোল স্থলবন্দর

পেট্রাপোল স্থলবন্দর  হল ভারত পশ্চিমবঙ্গ রাজ্যে অবস্থিত একটি স্থল বন্দর। এই স্থল বন্দরটি ভারত তথা এশিয়া এর মধ্যে বৃহত্তম। এই বন্দরটি বনগাঁ শহর থেকে ৪ কিলোমিটার দূরে পেট্রাপোল এলাকায় বাংলাদেশ সীমান্তে অবস্থিত। বর্তমানে এই বন্দরে একটি সু-সংহত চেকপোষ্ট গড়ে উঠেছে। ভারত ও বাংলাদেশের মধ্যের ব্যবসা বাণিজ্যের প্রায় ৭০ শতাংশের বেশি এই স্থলবন্দর দ্বারা সংগঠিত হয়|

এই স্থলবন্দর দ্বারা ২০২০-২০২১ সালে ১,০৬,৩৩৪ টন পণ্য ১,৯৪,৫৩০ জন যাত্রী পরিবহন করা হয়েছিল।

আমদানি-রপ্তানি
ভারত ও বাংলাদেশের মধ্যে বেশির ভাগ বাণিজ্য এই বন্দরের দ্বারা হয়।এই বন্দর থেকে প্রতি দিন প্রায় ৪০০ টি ট্রাক বাংলাদেশ যায় এবং  প্রায় ২৫০-৩০০ টি ট্রাক প্রতিদিন বাংলাদেশ থেকে পেট্রাপোল স্থলবন্দর এর দ্বারা ভারতে প্রবেশ করে।এই স্থলবন্দরের প্রধান আমদানি পণ্য হল পাট ও ইলিশ মাছ।রপ্তানি দ্রব্য হল যন্ত্রপাতি ,গাড়ি , রাসায়নিক দ্রব্য, খনিজ তেল প্রভৃতি।বন্দরটি দিয়ে প্রায়  টাকার ব্যবসা-বাণিজ্য হয়।

সু-সংহত চেকপোষ্ট
পেট্রাপোল স্থলবন্দরের পণ্য ও পণ্যবাহী যানবাহনের চাপ দিন দিন বাড়ছিল। ফলে সুষ্ঠু ভাবে বন্দর পরিচালনার জন্য একটি নতুন সু-সংহত চেকপোষ্ট নির্মাণের প্রয়োজন হয়ে পড়েছিল। ফলে পেট্রাপোল বন্দরে একটি সু-সংহত চেকপোষ্ট গড়া হয়েছে। এই চেকপোষ্টটি চালু করা হয় ২০১৬ সালে। এখানে মোট ৯০০ টি ট্রাক পণ্য দ্রব্য নিয়ে দাঁড়াতে পাড়বে। এটি নির্মাণে মোট ৪২ একর জমির প্রয়োজন হয়েছে। চেক পোষ্টটিতে ৩০০ জন বিএসএফ নিরাপত্তা রক্ষার দায়িত্বে আছে। সু-সংহত চেকপোষ্ট এর ফলে ভারত ও বাংলাদেশ এর মধ্যে বাণিজ্য বৃদ্ধি পাবে।

তথ্যসূত্র

বহিঃসংযোগ

পশ্চিমবঙ্গের স্থলবন্দর
কালো শকুন

কালো শকুন (ইংরেজি: ব্লাক ভালচার, বৈজ্ঞানিক নাম: Coragyps atratus), আমেরিকার কালো শকুন নামেও পরিচিত, যুক্তরাষ্ট্রের দক্ষিণ পুর্বাংশ থেকে দক্ষিণ আমেরিকার চিলি ও আর্জেন্টিনা পর্যন্ত দেখতে পাওয়া যায়। টার্কি ভালচারের মত এদের সচরাচর দেখা গেলেও এরা খুব সীমিত অঞ্চলে বাস করে। টার্কি শকুন কানাডা থেকে টিয়েরা দেল ফুয়েগো পর্যন্ত দেখতে পাওয়া যায়। নামে এবং চেহারায় মিল থাকা সত্বেও এরা ইউরাসিন ব্লাক ভালচার থেকে আলাদা। ইউরাসিন ব্লাক ভালচার একসিপিট্রিডি পরিবারের সদস্য,  ঈগল, বাজপাখি, চিলও এই একই পরিবারের সদস্য। আর আমেরিকার কালো শকুন ক্যাথারটিডি পরিবারের সদস্য।

বর্ণনা

কালো শকুন বড় আকারের শিকারী পাখি। লম্বায় , ডানার বিস্তৃতি  পর্যন্ত হয়। উত্তর আমেরিকা ও আন্দিজ রেঞ্জের কালো শকুনের ওজন  ১.৬ থেকে ৩ কেজি কিন্তু ট্রপিকাল নিম্নভূমির শকুনের আকার ছোট এবং ওজন  হয়। এদের পালক কালো। মাথা এবং গলা পালকহীন। চামড়া গাঢ় ধূসর এবং কোঁচকানো। চোখের আইরিশ বাদামী এবং উপরের পাতায় একটি ও নিচের পাতায় দুটি অসম্পূর্ণ ভুরুর উপস্থিতি দেখা যায়। পা ধূসর সাদা। পায়ের পাতার সামনের আঙুল দুটো বেশ বড় এবং এগুলোর গোড়ায় শাখা প্রশাখা আছে। পায়ের পাতা চওড়া কিন্তু তুলনামূলকভাবে দুর্বল।

শ্রেণিবিন্যাস
কালো শকুনের ইংরেজি নাম ব্লাক ভালচারের ভালচার শব্দটি এসেছে লাতিন শব্দ ভালচারাস থেকে যার অর্থ যারা ছিড়ে খায় এবং এটা দিয়ে এদের খাবার অভ্যেষকে বর্ণনা করা হয়। এদের প্রজাতি নাম আট্রাটাস অর্থ কালোয় আবৃত যা ল্যাটিন শব্দ আটার (কালো) থেকে এসেছে আর গণ নাম কোরাজিপস অর্থ দাঁড়কাক-শকুন এসেছে গ্রীক শব্দ কোরাক্স(corax/κόραξ) ও জিপস থেকে(gyps/γὺψ) থেকে। আর পরিবার নাম ক্যাথারটিডি এসেছে গ্রীক kathartēs/καθαρτης থেকে।

আবাস্থল
কালো শকুনদের নিয়ার্টিক ও নিয়োট্রপিক অঞ্চলে দেখতে পাওয়া যায়। এদের বসবাসের সীমানা হচ্ছে মধ্য আটলান্টিক রাজ্যসমূহ, সর্বদক্ষিণে মধ্যপশ্চিম যুক্তরাষ্ট্র এবং দক্ষিণ যুক্তরাষ্ট্র, মেক্সিকো, মধ্য আমেরিকা এবং বেশিরভাগ দক্ষিণ আমেরিকা। এরা নির্দিষ্ট সীমানাতেই বাস করে।

স্বভাব
এরা গ্লাইডিং করার সময়ে ডানা বাতাসে সমান্তরাল ভাবে ভাসিয়ে রাখে। ওড়ার সময়ে টার্কি ভালচারের তুলনায় কালো শকুন ঘন ঘন ডানা ঝাপটায়। কালো শকুন দলবেঁধে ঘোরে। দলবেঁধে এরা খুব সহজে শত্রু টার্কি শকুনকে তাড়িয়ে দিতে পারে। কালো শকুন সাধারণত ক্যারিয়ন এর মাংস খায়। প্রাণীদেহের মৃত গলা দেহকে ক্যারিয়ন বলা হয়। ঘনজনবসতিপূর্ণ এলাকায় এরা ময়লা আবর্জনার স্তুপে খাবার খোঁজে।

তথ্যসূত্র

বহিঃসংযোগ 

 
 
Photography showing the skeletal structure of the black vulture
Live Streaming 24/7 Video of 2013 Nesting Pair of black vultures
Live Streaming of a Vulture Feeding Station Selu Conservancy, Radford Virginia.

শকুন
আমেরিকার শিকারী পাখি
ক্যারিবীয় পাখি
১৭৯৩-এ বর্ণিত পাখি
মন্ডে জনডেকি

মন্ডে জনডেকি (; জন্ম: ২৫ জুলাই, ১৯৮২) কেপ প্রদেশের কিংস উইলিয়ামস টাউনে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। পাঁচটি টেস্ট, সাতটি একদিনের আন্তর্জাতিক ছাড়াও আফ্রিকান একাদশের পক্ষে তিন খেলায় অংশ নিয়েছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে কেপ কোবরাস ও ওয়েস্টার্ন প্রভিন্সের প্রতিনিধিত্ব করেন। দলে মূলতঃ ফাস্ট বোলার হিসেবে অংশ নেন ‘অল হ্যান্ডস’ ডাকনামে পরিচিত মন্ডে জনডেকি। এছাড়াও, নিচেরসারিতে ডানহাতে ব্যাটিং করতেন তিনি।

খেলোয়াড়ী জীবন 
২০০৩ সালে ইংল্যান্ডের বিপক্ষে তার টেস্ট অভিষেক ঘটে। কিন্তু কয়েক ওভার পরই আঘাতের কারণে বোলিং থেকে দূরে চলে আসেন। তবে ব্যাট হাতে প্রথম ইনিংসে ৫৯ রান তোলেন। গ্যারি কার্স্টেনের সাথে অষ্টম উইকেট জুটিতে মহামূল্যবান ১৫০ রান তুলে দলকে ১৪২/৭ থেকে ২৯২/৮-এ নিয়ে যান। ২০০৪-০৫ মৌসুমে জিম্বাবুয়ের বিপক্ষে নিজস্ব দ্বিতীয় টেস্টে অংশ নেন। ঐ খেলায় তিনি ৩/৬৬ ও ৬/৩৯ লাভ করেন। এরফলে দক্ষিণ আফ্রিকা ইনিংস ব্যবধানে জয় পায় ও তিনি ম্যান অব দ্য ম্যাচ নির্বাচিত হন।

প্রথম-শ্রেণীর ক্রিকেট 
২০০৭-০৮ দক্ষিণ আফ্রিকান মৌসুমের ঘরোয়া ক্রিকেটে শীর্ষস্থানীয় উইকেট সংগ্রাহক হন। ১৯.১৭ রান খরচায় ৬২ উইকেট পান তিনি। ২০০৮ মৌসুমের শুরুর দিকে ওয়ারউইকশায়ারের সদস্য ছিলেন। সেখানে দক্ষিণ আফ্রিকার সাবেক ফাস্ট বোলার অ্যালান ডোনাল্ড দলটিকে পরিচালনা করতেন। কাউন্টি চ্যাম্পিয়নশীপের খেলায় ৪/৯৫ পেলেও এজবাস্টনে তেমন সফলতা পাননি। চ্যাম্পিয়নশীপের চারটি খেলায় ৪২.৩৩ গড় ৯ উইকেট এবং চারটি লিস্ট এ খেলায় ১/১৫৮ পেয়েছিলেন।

তথ্যসূত্র

আরও দেখুন 
 ল্যান্স ক্লুজনার
 রবিন পিটারসন
 আফ্রিকান একাদশ একদিনের আন্তর্জাতিক ক্রিকেটারদের তালিকা
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বহিঃসংযোগ 
 
 

১৯৮২-এ জন্ম
জীবিত ব্যক্তি
২০০৩ ক্রিকেট বিশ্বকাপের ক্রিকেটার
এসিএ আফ্রিকান একাদশ একদিনের আন্তর্জাতিক ক্রিকেটার
ওয়ারিয়র্সের ক্রিকেটার
ওয়েস্টার্ন প্রভিন্সের ক্রিকেটার
ওয়ারউইকশায়ারের ক্রিকেটার
কেপ কোবরাজের ক্রিকেটার
কোন্স থেকে আগত ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বর্ডারের ক্রিকেটার
স্থলবন্দর

স্থলবন্দর (কখনও কখনও অভ্যন্তরীণ বন্দর) একটি অন্তর্দেশীয় আন্তমোডাল টার্মিনাল যা সরাসরি একটি রাস্তা বা রেল দ্বারা একটি সমুদ্রবন্দর এবং একটি অভ্যন্তরস্থ গন্তব্যে সমুদ্রের মালবাহী পরিবহন জন্য একটি কেন্দ্র হিসাবে পরিচালনা হয়। 

কার্গো ট্রান্সশিপমেন্টে তাদের ভূমিকা ছাড়াও, স্থলবন্দরগুলিতে পণ্যগুলির সঞ্চয় এবং একীভূতকরণ, সড়ক বা রেল পথে পণ্যবাহী যানবাহনের রক্ষণাবেক্ষণ এবং শুল্ক বিভাগের ছাড়পত্র জন্য সুবিধা অন্তর্ভুক্ত থাকতে পারে। স্থলবন্দরের সুবিধাগুলির অবস্থান সমুদ্রবন্দর কর্তৃপক্ষের নিজস্ব  সঞ্চয় এবং শুল্ক বিভাগের প্রতিযোগিতা থেকে মুক্তি দেয়।

একটি অন্তর্দেশীয় স্থলবন্দর জাহাজ এবং প্রধান ভূমি পরিবহন নেটওয়ার্কের মধ্যে পণ্যসম্ভার প্রবাহ গতি বিরধি করতে পারে, আরও কেন্দ্রীয় সরবরাহ স্থান তৈরি করে। অভ্যন্তরীণ বন্দর আমদানিকৃত ও রপ্তানিকারক ব্যবস্থা উন্নত করতে পারে, যা অভ্যন্তরীণ বন্দরের (নদীবন্দর) সময়সীমার বাছাই এবং প্রক্রিয়াকরণের জন্য প্রযোজ্য।

এশিয়ার স্থলবন্দর

ভারতের স্থলবন্দর

বাংলাদেশের স্থলবন্দর

তথ্যসূত্র

বন্দর ও পোতাশ্রয়
ভারতীয় স্থলবন্দর কর্তৃপক্ষ

ভারতীয় স্থলবন্দর কর্তৃপক্ষ বা ল্যান্ড পোর্ট অথরিটি অব ইন্ডিয়া হল ভারতে সীমান্ত অবকাঠামো তৈরি, সংস্কার, রক্ষণাবেক্ষণ ও পরিচালনার জন্য দায়ী একটি সংবিধিবদ্ধ সংস্থা (ল্যান্ড পোর্টস অথরিটি অব ইন্ডিয়া অ্যাক্ট, ২০১০-এর মাধ্যমে তৈরি), যা ভারত সরকারের স্বরাষ্ট্র মন্ত্রকের অধীনে কাজ করে। এটি ভারতের সমস্ত সীমান্ত জুড়ে বেশ কয়েকটি ইন্টিগ্রেটেড চেক পোস্ট (আইসিপি) পরিচালনা করে।

ইতিহাস 
ভারতীয় স্থলবন্দর কর্তৃপক্ষ ২০১২ সালের ১লা মার্চ ভারতীয় সংসদে পাশ হওয়া ল্যান্ড পোর্টস অথরিটি অব ইন্ডিয়া অ্যাক্ট, ২০১০ দ্বারা প্রতিষ্ঠা করা হয়েছিল।

প্রকল্প 
ইন্টিগ্রেটেড চেক পোস্ট (আইচিপি)
অন্তর্দেশীয় শুল্ক পোস্ট
শ্রী কর্তারপুর সাহেব করিডোর

তথ্যসূত্র

বহিঃসংযোগ

ভারতের সীমান্ত পারাপার
ভারতের সীমান্ত
ভারতে অভিবাসন
স্বরাষ্ট্র মন্ত্রক (ভারত)
মান কুনতু মওলা

মান কুনতু মওলা  একাট সুফিভিত্তিক কাওয়ালি কালাম (গান)। এই কালামটি লিখেছেন ভারতীয় উপমহাদেশের প্রখ্যাত সুফিবাদী লেখক ও কবি হযরত আমীর খসরু। কালামটিতে আমীর খসরু হযরত আলি ইবনে আবি তালিবেন প্রশাংসা করেছেন। কালামটি হজরত মুহাম্মদ (স.)-এর একটি প্রসিদ্ধ হাদিসের উপর ভিত্তি করে রচনা করা হয়েছে। হাদিসটি হল:

কালামের পটভূমি
কালামটিতে আমীর খসরু হযরত আলি ইবনে আবি তালিবের আধ্যাত্বিক ক্ষমতার প্রশাংসার গুণকীর্তণ করেছেন। কালামটিতে বলা হয়েছে:
কাবা কেনইবা গর্বিতবোধ হবে না, কারণ এটি আলীর মত পবিত্র সত্ত্বাকে দেখেছে। পবিত্র সত্ত্বার (মুহাম্মাদ (দঃ) ) সবচেয়ে নিকটস্থ বন্ধু আলী। সৃষ্টির সকল গোপন রহস্যের অধিকারী তুমি। তুমিই আলী, যিনি আল্লাহর পরম এবং অন্তরঙ্গ সখা।
কালামটিতে আমীর খসরু একটি হাদিসের উল্লেখ করেছেন:আমি যার মওলা আলীও তার মওলা।
আমীর খসরু নিজেকে আলী প্রতি এভাবে আত্মসর্ম্পণ করেছেন: প্রতিটি অন্তরে আলী, প্রতিটি চেহারায় আলী, আলীই আমার জীবন। আমি বিশ্বাস করি আলীই আমার মওলা। 
কালামটিতে হযরত আলি ইবনে আবি তালিবের জন্মের মাস রজব এবং জন্মস্থানের কথা উল্লেখ করা হয়েছে।

তথ্যসূত্র

সুফি সঙ্গীত
ভারতীয় গান
গ্লুকোমা

গ্লুকোমা হলো চোখের একপ্রকার রোগ যাতে অপটিক স্নায়ু ক্ষতিগ্রস্ত হয় ও চোখ অন্ধ হয়ে যায়। 
গ্লুকোমা অনেক প্রকারের হয় যেমন ওপেন অ্যাঙ্গেল গ্লুকোমা, ক্লোজড অ্যাঙ্গেল গ্লুকোমা, নরমাল টেনশন গ্লুকোমা অন্যতম ।  ওপেন অ্যাঙ্গেল গ্লুকোমা ধীরে ধীরে  হয় ফলে চোখে ব্যথা অনুভূত হয় না। চিকিৎসা না করালে প্রথমে পার্শ্বীয় দৃষ্টি, তারপর কেন্দ্রীয় দৃষ্টি নষ্ট হয়ে অন্ধত্ব বরণ করতে হয়। ক্লোজড অ্যাঙ্গেল গ্লুকোমা ধীরে ধীরে বা হঠাৎ করে হতে পারে।  এর লক্ষণগুলো হলো চোখে তীব্র ব্যথা, চোখ লাল হয়ে যাওয়া, ঝাপসা দৃষ্টি, চোখের মণি বা তারারন্ধ্র বড়ো হয়ে যাওয়া, বমিভাব।  গ্লুকোমার কারণে দৃষ্টিশক্তি কমে গেলে তা স্থায়ীভাবে কমে।

এই রোগের ঝুঁকির মধ্যে রয়েছে চোখের অভ্যন্তরীণ চাপ (intraocular pressure) বেড়ে যাওয়া, পরিবারের অন্য সদস্যের এই রোগ থাকা, উচ্চ রক্তচাপ, অতিস্থুলতা ইত্যাদি। 
ইন্ট্রাওকুলার প্রেসার ২১ মি.মি. পারদ চাপের বেশি থাকলে গ্লুকোমার আশঙ্কা বেশি। তবে চোখের চাপ স্বাভাবিক থাকলেও গ্লুকোমা হতে পারে যেমন নরমাল-টেনশন গ্লুকোমা। 

রোগের প্রাথমিক অবস্থায় চিকিৎসা শুরু করলে দৃষ্টিশক্তি অটুট রাখা সম্ভব। ওষুধের মাধ্যমে চোখের চাপ স্বাভাবিক রাখা হয়।গ্লুকোমা চিকিৎসায় অনেক রকম ওষুধ রয়েছে। এছাড়া কিছুক্ষেত্রে লেজারের মাধ্যমে চিকিৎসা দেয়া যায়। ওষুধে ভালো না হলে বিভিন্ন সার্জিক্যাল পদ্ধতি ব্যবহার করা হয়। ক্লোজড অ্যাঙ্গেল গ্লুকোমার চিকিৎসা জরুরি ভিত্তিতে করতে হবে।

সারাবিশ্বে প্রায় ৬৭ মিলিয়ন লোক গ্লুকোমায় আক্রান্ত। 
সাধারণত বয়স্ক লোকের বেশি হয়। ক্লোজড অ্যাঙ্গেল গ্লুকোমা মহিলাদের বেশি হয়। সারাবিশ্বে ছানির পরে গ্লুকোমা অন্ধত্বের দ্বিতীয় কারণ। 
গ্লুকোমা (glaucoma) শব্দটি প্রাচীন গ্রিক glaukos থেকে এসেছে যার অর্থ নীল, সবুজ  বা ধূসর।  ইংরেজিতে শব্দটির ব্যবহার শুরু হয় ১৫৮৭ সাল থেকে তবে ১৮৫০ সাল থেকে অফথালমোস্কোপের ব্যবহার শুরু হলে এই শব্দটির ব্যবহার ব্যাপকতা লাভ করে।

তথ্যসূত্র

বহিঃসংযোগ
 
  GeneReview/NCBI/NIH/UW entry on Primary Congenital Glaucoma
Glaucoma, by Gary Heiting, OD and Marilyn Haddrill, All About Vision

চোখ
অন্ধত্ব
গলগল

গলগল (বৈজ্ঞানিক নাম: Cochlospermum religiosum) হচ্ছে বিক্সাসি পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

বর্ণনা
এটি একটি ছোট গাছ এর উচ্চতা সাড়ে ৭ মিটার (২৫ ফুট) সাধারণত শুষ্ক পর্ণমোচী অরণ্য জন্মে থাকে। এটি উচ্চ ক্রমবর্ধমান গাছ।

বিস্তৃতি
এই গাছ এশিয়ার দেশ ভারত, মায়ানমার, থাইল্যান্ডে দেখা যায়।

চিত্রশালা

আরও দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

ঔষধি উদ্ভিদ
থাইল্যান্ডের উদ্ভিদ
মিয়ানমারের উদ্ভিদ
বাংলাদেশের রক্ষিত উদ্ভিদ
ভারতের উদ্ভিদ
বিক্সাসি
ভারতীয় উপমহাদেশের উদ্ভিদ
লরেন্স ফিশবার্ন

তৃতীয় লরেন্স জন ফিশবার্ন  (; জন্ম: ৩০ জুলাই ১৯৬১) একজন মার্কিন অভিনেতা, চলচ্চিত্র পরিচালক, প্রযোজক এবং চিত্রনাট্যকার। তিনি দ্য ম্যাট্রিক্স ত্রয়ী চলচ্চিত্রে মর্ফিয়াস, ১৯৯১ সালে নাট্যধর্মী বয়েজ অ্যান দ্য হুড ছবিতে জেসন "ফিউরিয়াস" স্টাইলস, এবং ১৯৭৯ সালে যুদ্ধভিত্তিক অ্যাপোক্যালিপ্স নাউ ছবিতে টাইরন "মিস্টার ক্লিন" মিলার চরিত্রের জন্য বেশি পরিচিত।

ফিশবার্ন হোয়াট্‌স লাভ গট টু ডু উইথ ইট চলচ্চিত্রে ইক টার্নার চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তিনি টু ট্রেইন্স রানিং (১৯৯২) মঞ্চনাটকে অভিনয় করে শ্রেষ্ঠ চরিত্রাভিনেতা বিভাগে টনি পুরস্কার এবং ট্রাইবেকা টিভি ধারাবাহিকে অভিনয় করে সেরা অতিথি অভিনেতা বিভাগে প্রাইমটাইম এমি পুরস্কার অর্জন করেন। ফিশবার্ন প্রথম আফ্রো-মার্কিন হিসেবে কোন মূলধারার প্রযোজনায় ওথেলো চরিত্রে অভিনয় করেন অলিভার পার্কারের ওথেলো চলচ্চিত্রে।

প্রারম্ভিক জীবন
ফিশবার্ন অগাস্টা, জর্জিয়াতে জন্মগ্রহণ করেন। তিনি হাটিই বেল (বিবাহ-পূর্ব ক্রফোর্ড) এর পুত্র, যিনি একটি জুনিয়র হাই স্কুলের গণিত ও বিজ্ঞানের শিক্ষক, এবং লরেন্স জন ফিসবার্ন, জুনিয়র, একটি কিশোর সংশোধনের অফিসার। তার মা-বাবা তার শৈশব সময়ে তালাক প্রাপ্তের পর তার মা নিউ ইয়র্কের ব্রুকলিনে তাকে নিয়ে আসেন,এবং এখানে ফিসবার্ন বড় হয়ে উঠেন। ফিশবার্নের বাবা তাকে এক মাসে একবার দেখতেন। ফিসবার্ন  নিউইয়র্কে লিঙ্কন স্কয়ার একাডেমীর একজন স্নাতক শিক্ষার্থী, যা ১৯৮০ সালে বন্ধ হয়ে যায়।

কর্মজীবন

ব্যক্তিগত জীবন

তথ্যসূত্র

বহিঃসংযোগ 

 
 
 
 

১৯৬১-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
জর্জিয়ার (মার্কিন যুক্তরাষ্ট্রের অঙ্গরাজ্য) অভিনেতা
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন টেলিভিশন অভিনেতা
মার্কিন পুরুষ নাট্যকার
মার্কিন মঞ্চ অভিনেতা
মার্কিন সোপ অপেরা অভিনেতা
মার্কিন শিশু অভিনেতা
টনি পুরস্কার বিজয়ী
ড্রামা ডেস্ক পুরস্কার বিজয়ী
নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার বিজয়ী
স্যাটার্ন পুরস্কার বিজয়ী
আফ্রো-মার্কিন অভিনেতা
নিউ ইয়র্ক শহরের অভিনেতা
প্রাইমটাইম এমি পুরস্কার বিজয়ী
২০শ শতাব্দীর আফ্রিকান-মার্কিন ব্যক্তি
২১শ শতাব্দীর আফ্রিকান-মার্কিন ব্যক্তি
টালি (উদ্ভিদ)

টালি (বৈজ্ঞানিক নাম: Palaquium polyanthum) হচ্ছে সাপোটাসি পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

নেপালের উদ্ভিদ
মিয়ানমারের উদ্ভিদ
বাংলাদেশের রক্ষিত উদ্ভিদ
ভারতের উদ্ভিদ
আয়লেসবারি হাঁস

আয়লেসবারি হাঁস হচ্ছে একধরনের গৃহপালিত হাঁস, মাংস এবং এদের সুন্দর চেহারার জন্যেই এদের পালন করা হয়। সাদা পালকে আবৃত বড় হাঁসের ঠোঁটের রঙ গোলাপী, পা কমলা। ভূমির সাথে এরা এদের দেহ সমান্তরাল ভংগীতে রাখে। এই জাতের হাঁসের উৎস জানা যায় না। ১৮ শতকে ইংল্যান্ডের বাকিংহ্যামশায়ারের আয়লেসবারিতে সাদা হাঁস পালন ব্যাপক জনপ্রিয় হয় কারণ তখন সাদা পালকের চাহিদা ছিলো। ১৯ শতকে আয়লেসবেরিতে হাঁস পালন প্রধান শিল্পে পরিণত হয়।

উৎস এবং বর্ণনা 
আয়লেসবারি হাসের উৎস পরিষ্কার নয়। ১৮ শতকের আগে থেকে ইংল্যান্ডে হাঁসের চাষ ব্যাপক হারে বৃদ্ধি পায়। তারা বন্য মাল্লার্ড জাতের হাঁসের গৃহপালিত জাতকে পালন করতো। হাঁসের বিভিন্ন রঙ হয়, বুনো পরিবেশে হাঁস গুলো সাদা হতো। কুইল্ট নামক টেক্সটাইল সামগ্রী তৈরীতে হাঁসের সাদা পাখনার চাহিদা ছিলো।

১৮ শতকে সাদা জাতের গৃহপালিত হাঁস চাষ হতে থাকে। এদের নাম ছিলো ইংলিশ হোয়াইট। ১৬৯০ থেকে আয়লেসবারিতে হাস চাষ হচ্ছে এবং আয়লেসবারি ও আশপাশের গ্রামে ইংলিশ হোয়াইট চাষ জনপ্রিয়তা পায়।

তথ্যসূত্র 

পাদটীকা

গ্রন্থপঞ্জি

 
 
 
 
 
 
 
 
 
 
 

হাঁস
ইউরোপের পাখি